Sakramenti

Sakramenti (lat. sacramentum = shenjtërim) është një besim dhe ushtresë e ritit të krishterë që ndërmjetëson Hirin e Perëndisë tek njeriu, duke themeluar kështu një mister të shenjtë. Pikëpamjet lidhur me çështjet se cilat rite janë sakramentale, dhe kur një veprim është sakramental ndryshojnë midis besimeve dhe traditave të krishtera.

Përkufizimi më i pajtueshëm i një sakramenti pohon se ai është një shenjë e jashtme e dukshme që shpie në hirin e brendshëm shpirtëror. Sakramentet më të pranuara gjerësisht janë pagëzimi dhe kungimi; megjithëse besime të tjera të krishtera përfshijnë edhe pesë sakramente të tjera: krezmimin, shugurimin, rrëfimin, vajimin, dhe martesën.

Historia
Në qindvjeçarët e parë të krishterimit sakramenti tregonte tërësinë e veprimtarive të shenjta, rrjedhimisht domethënia dhe numri i sakramenteve erdhi duke u përkufizuar dhe është shumë i ndryshëm në besimet e krishtera.

Në lidhje me sakramentet Shën Agostini thotë se kisha jeton shumë sakramente, dhe rendit sakramentin e pagëzimit (ujit të bekuar), martesës, kungimit (eukaristisë) etj.

Në disa raste emërtimi sakrament përdoret në rrethana abstrakte për të treguar veprën e Perëndisë nëpërmjet njeriut: p.sh. "sakramenti i shpëtimit", "sakramenti i bashkimit", etj.

Katolicizëm
Kisha katolike romake njeh shtatë sakramente si rite të shenjta, e bindur nga fakti se nëpërmjet tyre Krishti i Ringjallur bëhet i pranishëm, shfaqet dhe vepron në historinë e njerëzimit për t´a ballafaquar atë gjithnjë e më shumë me veten, në veçanti për t´a bërë atë të aftë të rikryejë në jetën e tij misterin e dashurisë së tij të Pashkëve, vdekjen dhe ringjalljen.

Në fillimin e mijëvjeçarit të dytë të Erës së Re, me zhvillimin e skolastikës në kishën latine, fjala "sakrament" u përkufizua në shenjat e shenjta të pranuara si dëshira e vetë Krishtit. Numri i sakramenteve u vendos nga Këshilli i Trentos (1545 - 1563). Ata janë:
 * Pagëzimi
 * Kungimi
 * Rrëfimi
 * Krezmimi (Përforcimi)
 * Martesa
 * Shugurimi (Urdhëri i shenjtë)
 * Vajimi

Lidhje të jashtme

 * Sakramentet si mjet i hirit.
 * Forumi shqiptar: Sakramente si mjetet e shëlbimit.

arz:اسرار الكنيسه السبعه Sagrament Svátost Sakramente Sakrament Sacrament Sakramento Sacramento Sakrament Sakramentti Sacrement Marangaturã סקרמנט Sedam svetih sakramenata Szentség Sacramento Sakramen Sacramento საიდუმლონი 성사 Sacramentum Sacrament Sacrament Sakramentas Sacrament Sakrament Sakrament Sakrament Sacramento (cristianismo) Taină (sacrament) Таинство Sacrament Sviatosť Sveti zakrament Свете тајне Sakrament Sakramenti Sakrament Таїнство 聖禮